Els VIII Premis ONCE Solidaritat Fallera lliuren un dels seus guardons a la Falla Nàquera-Lauri Volpi de Burjassot
2025-07-24

El seu treball per ajudar als qui més ho necessiten i per donar visibilitat a persones que pateixen una malaltia de les denominades rares, li ha valgut a la Falla Nàquera-Lauri Volpi de Burjassot un dels guardons lliurats en els VIII Premis ONCE Solidaritat Fallera.

En concret, la comissió burjassotera ha rebut el Premi al millor projecte d’ajuda a malalties rares, “per a la nostra comissió”, tal com han assenyalat fonts de la falla, “és tot un orgull tornar a estar un any més nominada en els Premis ONCE de la Gala de la Solidaritat Fallera” i, minuts abans de conéixer l’obtenció del guardó, assenyalaven que “indistintament del premi que obtinguem, el PREMI ha sigut poder aconseguir ajudar a persones i associacions a millorar encara que només siga un poquet la seua qualitat de vida”.